Brìnnisi

Lu brìnnisi è lu jisari 'n àutu li biccheri, macari tuccànnuli riciprucamenti, mmitannu a bìviri, comu forma d'aûriu o di filicitazzioni.

Spissu quannu si fa brìnnisi, o si  brinnisia a quarchiccosa, prima dâ bicchirata quarchidunu, forsi l'òspiti, cci ricita na puisìa nica, di dui o tri righi.

Asempi dî brìnnisi
Quarchi asempiu di zoccu pò èssiri ricitatu prima dû brìnnisi, spiciarmenti pî festi comu lu carnalivari:

Chista è ura d'alligrìa
fazzu un brìnnisi a la mamma mia.

Chistu vinu è duci ed è bonu
e mi vinni sprimutu di la vigna
un brìnnisi cci fazzu a li frati
e a li soru.

Chistu è brìnnisi studiatu
lu fazzu a me cumpari c'aju a latu.

Nun è tempu nè di òriu nè di frumentu,
un brìnnisi fazzu a chistu cummentu.

Catigurìa:Festa
Catigurìa:Sucità
Catigurìa:850 palori siciliani di basi